Gare Bartreng-Stroossen

D'Gare Bartreng-Stroossen ass eng Gare vun der Lëtzebuerger Eisebunn. Se läit am nordëstleche Wupp vu Bartreng, um Gebitt vun der Gemeng mam selwechten Numm, no bei Stroossen. Bei d'Gare kënnt een entweeder iwwer d'Rue de la Gare op der südlecher oder d'Rue du Chemin de fer op der nërdlecher Säit.

D'Gare Bartreng-Stroossen gehéiert zur Linn Lëtzebuerg - Klengbetten - Arel vum CFL-Zuchreseau. Se läit tëscht der Gare Lëtzebuerg an der Gare Mamer-Lycée.

Se huet e gratis Park & Rail-Parking mat 50 Plazen an dräi speziell Parkplaze fir Leit mat reduzéierter Mobilitéit. An enger Bikebox kann ee säi Vëlo ënnerdaach stellen. An der Gare gëtt et eng Ënnerféierung déi awer net fir Leit mat reduzéierter Mobilitéit accessibel ass.

Geschicht
Déi éischt Gare gouf 1858 gebaut an hat eng kleng Salle d'attente. 1883 gouf d'Gebai eng éischt Kéier vergréissert an ëm 1901 gouf den hëlzene Schapp mat engem Steebau ersat. 1908 gouf d'Gebai vun der Gare eng zweet Kéier vergréissert.

1956 bei der Elektrifizéierung vun der Streck goufen d'Gleiser erneiert an déi mechanesch Signaler mat Drotseelzuch goufe mat elektreschen ersat.

1976 goufen all d'Anlage moderniséiert an déi al Gare ass ewechgerappt ginn. En neit Gebai gouf op der Plaz vum Gardshaische vum PN. 79 gebaut, deen och suppriméiert gouf. Et gouf och en neit Relaisstellwierk gebaut, a Previsioun vun enger Fernsteierung op der ganzer Streck.

Den 23. Mee 1982 goufen d'Guicheten an der Gare fir zerguttst zougemaach.

Zu der Gare Bartreng-Stroosse gehéieren och d'Uschlëss vun de Bensinnsdepoten, déi a Richtung Lëtzebuerg tëscht Bartreng an der Helfenter Bréck sinn.

Fir sech dat aalt Garëgebai virzestellen, brauch ee just d'Gare vu Mamer kucken ze goen, dat ass e Guet dervun.

2014 gouf dat aalt Relaisstellwierk, dat bis dohi vu Klengbette ferngesteiert gi war duerch dat neit elektronescht Stellwierk vu Klengbetten ersat. Zanterhier gëtt d'Gare vu Bartreng-Stroossen ouni Tëschestatioun vu Klengbetten aus gesteiert.
+
Chef de Garen zu Bartreng-StroossenVu(n)BisChef de Gare1858? Heinen1868Paul Devaux18801902Evrard Weber19021916? Petermann19161927Théodore Terens19271930Mathias Schmit19301933Leonard Meres19331936Mathias Beffort19361945Nicolas Steichen19451957J.-P. Breisch19571961Léon Geib19611967Nicols Melina19671970Roger Goedgen19701976Bernard Schloesser

 Zich déi an der Gare halen 
(Stand: Dezember 2025)

 Linn Lëtzebuerg ↔ Klengbetten ↔ (Arel - Libramont) 

 Richtung Klengbetten 
Aus RichtungHalt virdrunZuchNächst HaltA RichtungLëtzebuergLëtzebuerg    Mamer-Lycée◆ oder MamerKlengbetten oder Libramont
◆ Méindes-freides, 7h-20h

 Richtung Lëtzebuerg 
Jeeweils an der entgéintgesater Richtung wéi an der Tabell uewendriwwer.

 Biller 

 Kuckt och 
 CFL-Zuchreseau
 Lëscht vun den CFL-Garen

 Um Spaweck 

 Aktuell Departen an der 
 Praktesch Informatiounen iwwer d'Gare Bartreng-Stroossen op der CFL-Websäit
 D'Gare Bartreng-Stroossen op der Websäit "rail.lu"
 D'Gare Bartreng-Stroossen op der Websäit vu Spoorgroep Luxemburg

Bartreng-Stroossen
Kategorie:Gemeng Bartreng
Kategorie:Gemeng Stroossen
Kategorie:CFL-Linn 5